20 વર્ષ બાદ, 1971માં મોરબીની 3 મહિના પહેલાં બનેલી કંપની અજંતા ટ્રાન્ઝિસ્ટર કલોક મૅન્યુફેક્ચરર નામની કંપનીને એક શિક્ષિત ભાગીદારની જરૂર પડી. જેની શોધમાં તેમની મુલાકાત ઓધવજી સાથે થઇ. ઓધવજીએ પોતાની રીતે બધી ગણતરી કરી આવેલી આ તકને સ્વીકારી, 45 વર્ષની ઉંમરે રૂપિયા એક લાખની મૂડીમાં 15000નું રોકાણ કરી ચોથા ભાગીદાર બન્યા. થોડા જ દિવસોમાં શિક્ષકની નોકરી છોડી દીધી. અજંતા નામનાં આ રથને તેનું ચોથું પૈડું મળી ગયું.